CELEX: 32003R0048
Language: el
Date: 2003-01-10 00:00:00
Title: Κανονισμός (ΕΚ) αριθ. 48/2003 της Επιτροπής, της 10ης Ιανουαρίου 2003, για τον καθορισμό των κανόνων που εφαρμόζονται στα μείγματα διαφορετικών ειδών νωπών οπωροκηπευτικών στην ίδια συσκευασία πώλησης

Avis juridique important

|

32003R0048

Κανονισμός (ΕΚ) αριθ. 48/2003 της Επιτροπής, της 10ης Ιανουαρίου 2003, για τον καθορισμό των κανόνων που εφαρμόζονται στα μείγματα διαφορετικών ειδών νωπών οπωροκηπευτικών στην ίδια συσκευασία πώλησης  

Επίσημη Εφημερίδα αριθ. L 007 της 11/01/2003 σ. 0065 - 0067

Κανονισμός (ΕΚ) αριθ. 48/2003 της Επιτροπήςτης 10ης Ιανουαρίου 2003για τον καθορισμό των κανόνων που εφαρμόζονται στα μείγματα διαφορετικών ειδών νωπών οπωροκηπευτικών στην ίδια συσκευασία πώλησηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 2002, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 545/1999(2), και ιδίως το άρθρο 31 παράγραφος 2,Εκτιμώντας τα ακόλουθα:(1) Οι συσκευασίες που προορίζονται για τον καταναλωτή και περιέχουν διαφορετικά είδη οπωροκηπευτικών διατίθενται στην αγορά και ανταποκρίνονται στη ζήτηση ορισμένων καταναλωτών.(2) Τα χρηστά συναλλακτικά ήθη προϋποθέτουν ότι τα νωπά οπωροκηπευτικά που πωλούνται στην ίδια συσκευασία είναι ομοιογενή μεταξύ τους, όσον αφορά την ποιότητα. Είναι δυνατόν να εξασφαλιστεί αυτή η ομοιογένεια για τα προϊόντα που δεν διέπονται από πρότυπα σε κοινοτικό επίπεδο, με την προσφυγή σε γενικές διατάξεις, στις άλλες περιπτώσεις.(3) Τα πρότυπα εμπορίας προβλέπουν διατάξεις σχετικά με τη σήμανση των συσκευασιών που περιέχουν οπωροκηπευτικά. Σε περίπτωση που μέσα στη συσκευασία υπάρχουν μείγματα διαφόρων ειδών οπωροκηπευτικών, πρέπει να προβλεφθούν διατάξεις επισήμανσης, με λιγότερα στοιχεία σε σχέση με αυτές που προβλέπουν τα πρότυπα, ιδίως για να ληφθεί υπόψη ο διαθέσιμος χώρος στην ετικέτα. Ωστόσο, για να μην παραπλανηθούν οι αγοραστές, είναι σκόπιμο να προβλεφθούν οι ίδιες ενδείξεις για τα προϊόντα που δεν αποτελούν αντικείμενο προτύπων εμπορίας καθώς και για αυτά που αποτελούν.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Οι συσκευασίες πώλησης νωπών οπωροκηπευτικών, καθαρού βάρους το πολύ ίσου προς τρία χιλιόγραμμα, μπορούν να περιλαμβάνουν μείγματα νωπών οπωροκηπευτικών διαφόρων ειδών με την επιφύλαξη ότι:α) τα προϊόντα είναι ομοιογενή όσον αφορά την ποιότητα, και για κάθε σχετικό είδος σύμφωνα με τις διατάξεις που αναφέρονται στο άρθρο 2·β) στις συσκευασίες εμφαίνεται κατάλληλη σήμανση, σύμφωνα με το άρθρο 3·γ) η φύση του μείγματος δεν είναι τέτοια ώστε να υπάρχει κίνδυνος να παραπλανηθεί ο αγοραστής.Άρθρο 2Τα προϊόντα που περιέχονται στα μείγματα που αναφέρονται στο άρθρο 1 πρέπει να κατατάσσονται στην ίδια κατηγορία (κατηγορία I, κατηγορία II, ή κατηγορία Extra, όταν υπάρχει κατηγορία Extra για καθένα από τα προϊόντα που βρίσκονται στο ίδιο μείγμα).Σε περίπτωση που τα μείγματα περιέχουν οπωροκηπευτικά τα οποία δεν αποτελούν αντικείμενο κοινοτικών προτύπων εμπορίας, τα εν λόγω οπωροκηπευτικά πρέπει να μπορούν να καταταγούν στην ίδια κατηγορία, σύμφωνα με το παράρτημα.Άρθρο 3Στη σήμανση των συσκευασιών πώλησης που αναφέρονται στο άρθρο 1 ή/και κάθε πακέτου που περιέχονται αυτές, πρέπει να περιλαμβάνεται τουλάχιστον μια των ακολούθων ενδείξεων:α) τα ονοματεπώνυμα και η διεύθυνση του συσκευαστή ή/και του αποστολέα, ή συμβολική εξακρίβωσή τους που δίδεται ή αναγνωρίζεται από επίσημη υπηρεσία. Εντούτοις, όταν χρησιμοποιείται συμβολική αναγνώριση πρέπει, κοντά σε αυτήν τη συμβολική αναγνώριση να αναγράφεται η ένδειξη "συσκευαστής ή/και αποστολέας" ή ισοδύναμη συντομογραφία·β) το όνομα καθενός από τα προϊόντα ή είδη που περιέχονται στη συσκευασία·γ) το όνομα της ποικιλίας ή του εμπορικού τύπου για καθένα από τα προϊόντα που περιλαμβάνονται στο μείγμα για τα οποία το απαιτεί η κοινοτική προδιαγραφή εμπορίας για τα μη αναμεμειγμένα προϊόντα·δ) η χώρα καταγωγής καθενός από τα συγκεκριμένα προϊόντα, αμέσως μετά το όνομα των αντιστοίχων προϊόντων·ε) η κατηγορία.Για τα οπωροκηπευτικά που καλύπτονται από κοινοτικές προδιαγραφές εμπορίας, οι ενδείξεις αυτές αντικαθιστούν τις ενδείξεις που προβλέπονται από τις εν λόγω προδιαγραφές.Άρθρο 4Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 10 Ιανουαρίου 2003.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 84 της 28.3.2002, σ. 1.ΠΑΡΑΡΤΗΜΑΔιατάξεις όσον αφορά την ποιότητα που πρέπει να τηρούνται για κάθε προϊόν για το οποίο δεν υφίσταται κοινοτική προδιαγραφή εμπορίαςΕλάχιστες απαιτήσεις σχετικά με την ποιότηταΣε όλες τις κατηγορίες, λαμβανομένου υπόψη των αποδεκτών ορίων ανοχής (βλέπε παρακάτω), τα προϊόντα πρέπει να είναι:- ολόκληρα,- υγιή· αποκλείονται τα προϊόντα που έχουν προσβληθεί από σήψη ή από αλλοιώσεις που είναι δυνατόν να τα καταστήσουν ακατάλληλα για κατανάλωση,- καθαρά, πρακτικά απαλλαγμένα από ορατές ξένες ύλες,- πρακτικά απαλλαγμένα από παράσιτα,- πρακτικά απαλλαγμένα από ζημίες που προέρχονται από παράσιτα,- απαλλαγμένα από ασυνήθη εξωτερική υγρασία,- απαλλαγμένα από ξένη οσμή ή/και γεύση.Κατηγορία ExtraΤα προϊόντα που κατατάσσονται σε αυτή την κατηγορία πρέπει να είναι υψηλής ποιότητας. Πρέπει να παρουσιάζουν τα χαρακτηριστικά της ποικιλίας ή/και του εμπορικού τύπου.Τα προϊόντα δεν πρέπει να παρουσιάζουν ελαττώματα, με εξαίρεση πολύ ελαφρές επιφανειακές αλλοιώσεις, υπό τον όρο ότι αυτές δεν βλάπτουν τη γενική εμφάνιση του προϊόντος, την ποιότητά του, τη διατήρησή του και την παρουσίασή του στη συσκευασία.Κατηγορία Ι:Τα προϊόντα που κατατάσσονται σε αυτή την κατηγορία πρέπει να είναι καλής ποιότητας. Πρέπει να παρουσιάζουν τα χαρακτηριστικά της ποικιλίας ή/και του εμπορικού τύπου.Τα προϊόντα αυτά μπορούν, ωστόσο, να παρουσιάζουν ελαφρά ελαττώματα, με τον όρο ότι αυτά δεν βλάπτουν τη γενική εμφάνιση του προϊόντος, την ποιότητά του, τη διατήρησή του και την παρουσίασή του στη συσκευασία.Κατηγορία IIΗ κατηγορία αυτή περιλαμβάνει τα προϊόντα που δεν μπορούν να καταταγούν στις ανώτερες κατηγορίες, αλλά ανταποκρίνονται στα ελάχιστα χαρακτηριστικά που καθορίζονται ανωτέρω.Τα προϊόντα αυτά μπορούν να παρουσιάζουν ελαττώματα, υπό τον όρο μπορούν να διατηρούν τα ουσιαστικά χαρακτηριστικά τους όσον αφορά την ποιότητα, τη διατήρηση και την παρουσίαση.Ανοχές ποιότηταςΓίνονται αποδεκτά όρια ανοχής, όσον αφορά την ποιότητα, σε κάθε πακέτο για τα προϊόντα που δεν ανταποκρίνονται στις απαιτήσεις της αναφερόμενης κατηγορίας.- Κατηγορία Extra5 % κατ' αριθμό ή κατά βάρος προϊόντων που δεν ανταποκρίνονται στα χαρακτηριστικά της κατηγορίας αλλά είναι σύμφωνα με αυτά της κατηγορίας I ή, κατ' εξαίρεση, είναι αποδεκτά στα όρια ανοχής αυτής της κατηγορίας.- Κατηγορία I10 % κατ' αριθμό ή κατά βάρος προϊόντων που δεν ανταποκρίνονται στα χαρακτηριστικά της κατηγορίας αλλά είναι σύμφωνα με αυτά της κατηγορίας II αλλά ανταποκρίνονται σε εκείνα της κατηγορίας ΙΙ ή γίνονται, κατ' εξαίρεση, αποδεκτά στα όρια ανοχής της κατηγορίας αυτής.- Κατηγορία II10 % κατ' αριθμό ή κατά βάρος προϊόντων που δεν ανταποκρίνονται στα χαρακτηριστικά της κατηγορίας αυτής, ούτε στα ελάχιστα χαρακτηριστικά, με εξαίρεση τα προϊόντα που έχουν προσβληθεί από σήψη ή από οποιαδήποτε άλλη αλλοίωση που τα καθιστά ακατάλληλα για κατανάλωση.ΟμοιογένειαΤα προϊόντα πρέπει να είναι της ίδιας καταγωγής, ποικιλίας ή εμπορικού τύπου και ποιότητας.